נוהל סיר לחץ

נוהל סיר לחץ הוא טקטיקה צה"לית המיועדת לטיפול באויב המתבצר בבית. במהלך שנות ה-90 של המאה ה-20 יוחד הנוהל למקרים בהם מחבל מתבצר בבית עם בני ערובה, והגדיר את מדרג האמצעים בהם יש לנקוט על מנת לשחרר את בני הערובה בשלום ולפתור את המשבר. במהלך שנות האינתיפאדה הראשונה, וביתר שאת לאחר פרוץ האינתיפאדה השנייה, השתנה הנוהל והותאם למצב השכיח יותר, שבו מחבל מתבצר בבית ללא בני ערובה. מטרת הנוהל היא פתרון המשבר על ידי כניעת המתבצר, או בלית ברירה הריגתו, וזאת מבלי לפגוע בחפים מפשע ותוך מזעור הסיכון לחיילי צה"ל. מאז פרוץ האינתיפאדה השנייה מרכיב עיקרי בטקטיקה הוא מערך הצמ"ה של חיל ההנדסה הקרבית שמפעיל ציוד מכני הנדסי ממוגן להריסת הבית שבו מתבצרים המחבלים. נוהל סיר לחץ הוא שיטה בת מספר שלבים להכרעת מחבל מבוקש המתבצר בבית. כל שלב מהווה החרפה של השלב הקודם, ונעשה בו שימוש אם השלב הקודם לא עזר והמבוקש המשיך בסירובו להסגיר את עצמו. להלן שלבי השיטה: כוחות צה"ל, ולעיתים גם לוחמי ימ"מ, מכתרים את הבית ומוודאים שאין בבית בלתי מעורבים. אם יש בבית כאלו, למשל בני משפחה, מעודדים אותם לצאת מהמבנה ומאפשרים להם לעשות כך. כורזים למבוקש לצאת, באמצעות מגפון או רמקול. לעיתים נעזרים בקרוב משפחה או בשכן שישכנע אותו להיכנע ולהסגיר את עצמו. שלב זה חיוני בעיקר מההיבטים המשפטיים של הפעולה, ונועד לתת הזדמנות למחבל להיכנע מרצונו, לפני שמופעל נגדו כוח. יורים על הבניין רקטות נ"ט או רקטות כתף נגד מבנים (כמו לאו או מטאדור) ולעיתים אף משליכים רימונים ויורים על הבית בנשק קל. שלב זה נועד לגרום למחבל לצאת, בשל פחד או בניסיון להימלט מהירי. מפגיזים את הבניין באמצעות טנקים (כאשר יש טנק זמין לצד הכוח). פעולה זו נועדה להבהיל את המבוקש על ידי הרעש האדיר והרעדת הבית, ולגרום לו להיכנע. כאשר תנאי השטח מאפשרים זאת, מקדמים כלי צמ"ה (דחפור D9 משוריין, יעה אופני או מחפר ממוגן) אל עבר הבית, תוך איום להורסו אם המחבל לא יוצא. לעיתים, האפקט הפסיכולוגי של צעד זה מספיק בשביל לגרום למבוקש להיכנע. מרעידים את הבית באמצעות הרס מקומי. עם דחפור, בדרך כלל נועצים את ה-"סכין" (כינוי לכף הדחפור) באחד מקירות הבית. עם מחפר, מתחילים לקלף את הקירות בקומה שבה נמצא המחבל. הורסים את הבית. אם עד שלב זה המחבל לא נכנע, הוא עשוי להיקבר תחת הריסות הבית שבו התבצר. ברוב המקרים, המחבלים נכנעים בשלב שבו הדחפורים מגיעים ומתחילים בהריסת הבית, ובמיעוטם המחבלים ממשיכים לירות לעבר הכוח, ולא נכנעים. במקרים נדירים יותר המחבלים נכנעים בשלב מוקדם יותר. נוהל סיר לחץ הוכיח את עצמו כיעיל ביותר: מספר גדול של מבוקשים, חלקם בכירים, נעצרו בדרך זו. כמו כן מספר מחבלים בכירים נהרגו במהלך ביצוע הנוהל, על ידי לוחמי הצמ"ה, כאשר סירבו להסגיר את עצמם והמשיכו לירות על הדחפור בזמן שהרס את הבית. מפעיל D9 שלחם בקרב בג'נין ב-2002 תיאר את יעילות השיטה בהכנעת מחבלים: כשאני מנער לך את הקיר, אתה תצא כמו ילד טוב, ושתהיה הלוחם הכי אמיץ. אם יורים עליך, אתה תסתתר. אם שולחים לך טיל, אתה יכול לברוח לחדר אחר. אבל רק מטומטם גמור לא יברח [=יכנע] כשהסכין [הכף של ה-D9] שלי מפרקת בית. אנחנו נכנסנו להם לראש כאויב ששום דבר לא יכול לעצור אותו. — יובל, מפעיל D9 במבצע חומת מגן, מצוטט בכתבה "עד עפר", ידיעות אחרונות, 10 במאי 2002. לוחם הימ"מ רועי כריסי, שהשתתף בסיכול קייס עדואן במהלך מבצע חומת מגן, העיד שהשימוש בדחפורים מציל את חיי הלוחמים: ”[ה-D9 והבאגר] הם החברים הטובים שלנו, של הלוחמים. הכלים האדירים האלה עושים עבודה מצוינת עד היום, ומונעים הרבה פגיעות בנפש”. נוהל "סיר לחץ" המקורי נועד לפתור מצבי משבר שבהם מחבל מתבצר בבית עם בני ערובה. לאחר הכיתור, הצבת הצלפים והמשא ומתן, השלב האחרון בנוהל היה כניסה רגלית של כוח פריצה לבית, על מנת לשחרר את בני הערובה. הנוהל פותח לאחר מספר מקרי השתלטות על בני ערובה, בעיקר בגבול הצפון, במהלך שנות ה-70 של המאה ה-20, והיווה את הבסיס הראשוני לתרגולות דומות בשטחי יהודה ושומרון ורצועת עזה. אולם, ניתוח של מספר פיגועים העלה כי שיטת הפעולה של המחבלים השתנתה, וכי אין הם מחזיקים עוד בבני ערובה על מנת להציב דרישות כאלו או אחרות למדינת ישראל. מכיוון שכך, ובעקבות מספר מקרים שבהם נהרגו חיילי צה"ל (לעיתים קרובות לוחמי ימ"ס או יחידות שמשון ודובדבן. המקרה המשמעותי היה בהיתקלות בח'אן יונס של המסתערבים ב-1 באוגוסט 1992 שבה נהרג דורון דניאל דרזי ושני חיילים נוספים נפצעו קשה בעת הפריצה לבית), הוחלט כי מכיוון שלא מדובר עוד בסיכון בני ערובה, יש לשנות את התרגולת. התרגולת בגרסתה החדשה השתכללה והתעצבה בעיקר במהלך האינתיפאדה השנייה. מדרג הפעולות השתנה, כאשר השינוי העיקרי הוא הנכונות להחריף את המצב עד לכדי שימוש בירי פגזי טנקים בכינון ישיר, ושימוש בדחפורי D9 משוריינים או כלי צמ"ה אחרים למיטוט המבנה על המתבצר בו. השימוש בנוהל גבר אחרי מבצע חומת מגן, בעיקר אחרי הצלחתו הרבה בטיהור מחנה הפליטים ג'נין ממחבלים ללא אבדות נוספות לכוחות, אחרי ש-23 חיילים נפלו בקרב על מחנה הפליטים לפני הפעלה מסיבית של הנוהל. במבצע חומת מגן גבר גם השימוש ב"נוהל שכן", שבו שכן של המבוקש נשלח אל הבית כדי לשכנע את המחבל להסגיר את עצמו. לטענת ארגוני זכויות אדם, "נוהל שכן" היה שם קוד צה"לי לשיטה שבה החיילים למעשה השתמשו באזרחים פלסטינים כ"מגן אנושי". הארגונים, ובראשם בצלם, עתרו לבג"ץ על מנת למנוע מצה"ל את השימוש בנוהל. בג"ץ קיבל את העתירה, ובמשך כמעט שנתיים צה"ל השתמש בגרסה מרוככת של נוהל שכן, שנועדה לעקוף את האיסור שהטיל בג"ץ. ברם, מפקדים בצה"ל הבינו ש"נוהל שכן" המרוכך בעייתי גם הוא ולכן עברו להשתמש יותר בנוהל "סיר לחץ" – נוהל אגרסיבי יותר שבו בדרך כלל נהרס הבית שבו התבצר המבוקש, אך הרבה יותר תקין מבחינה משפטית. בשנת 2005, כאשר בג"ץ פסל גם את נוהל שכן המרוכך הגביר צה"ל עוד יותר את השימוש ב"נוהל סיר לחץ". בשנים 2002–2005, ברוב האירועים שבוצע בהם נוהל סיר לחץ, כלי הצמ"ה שבשימוש היו דחפורי D9 המשוריינים בכבדות, וזאת עקב סכנה לכוחות, בעיקר מירי ומטעני חבלה, הן בדרך לזירת האירוע והן בזירה עצמה (מחבל חמוש או מבנה ממולכד). בעקבות הדעיכה בגל הטרור והפגיעה הקשה במחבלים, בשנים 2005 ו-2006 גדל מספר האירועים שבהם כלי הצמ"ה שבשימוש היו יעים אופנִיים ומחפר כאשר מדובר בבניין רב-קומות. השימוש ביעים האופניים נעשה בגלל ניידותם, עלות הפעלתם הנמוכה יותר (מאשר כלים זחליים) והעובדה שהם לא גורמים נזק לתשתיות הכבישים שעליהם הם נוסעים (בניגוד לכלים זחליים כמו ה-D9). דחפור הדי-9 המשוריין נשמר למקרים הקשים יותר. כמו כן, לעיתים נעשה שימוש משולב במספר כלי צמ"ה, כאשר השילוב הנפוץ הוא דחפור D9 ומחפר ממוגן. להלן רשימה חלקית של מחבלים בכירים שנהרגו או נעצרו על ידי לוחמי הצמ"ה: 3 במרץ 2000: הימ"מ, בעזרת השב"כ, איתר חוליה של חמישה מחבלים פלסטינים שהתבצרו בבית בעיר טייבה ועמדו לצאת לפיגוע מקביל במספר ערים. מחבל אחד הסגיר את עצמו, ואילו השאר נהרגו בידי לוחמי הימ"מ ובידי הדחפור המשוריין שהרס את הבית. 7 באפריל 2002: בכיר החמאס, קייס עדואן, שתכנן את הפיגוע במלון פארק, נהרג בביתו בטובאס (כפר ליד שכם) אחרי מצוד משותף של השב"כ, הימ"מ וצה"ל. עדואן התבצר עם עוד מספר מחבלים בבית. לפחות 2 מהם נהרגו על ידי צלפי הימ"מ. דחפור די-9 הרס את הבית על יושביו. 9 באפריל 2002: במהלך מבצע חומת מגן, דחפור D9L הרג את מחמוד טואלבה, מפקד הג'יהאד האיסלאמי במחנה הפליטים ג'נין. טואלבה טיפס על קיר של בית וניסה להצמיד מטען חבלה על טנק או דחפור. מפעיל D-9 הבחין בטואלבה והפיל עליו קיר. 22 בספטמבר 2003: דחפור D9N הרג את ראש החמאס בחברון, באסל קוואסמה. 13 באוקטובר 2004: שנה לאחר המאורע, נעצר בכיר החמאס עימאד קוואסמה (אחראי לפיגוע הכפול בבאר שבע) באופן דומה: הוא התבצר בביתו ונכנע רק אחרי שדחפור D9R החל להרוס את הבית. 25 בדצמבר 2004: כוח של יחידת אגוז והנח"ל סגר על טהאר אבו כאמל, יד ימינו של זכרייה זביידי ומחבל בכיר בתא גדודי חללי אל-אקצא בג'נין. המבוקש סירב להסגיר את עצמו. החיילים ירו על הבניין ולאחר מכן דחפור הרס את הבית. גופתו של המחבל נמצאה מתחת להריסות. 10 במרץ 2005: דחפור D9R הרג את מוחמד אבו ח'זנה, מחבל בארגון הג'יהאד האיסלאמי הפלסטיני שהיה מעורב בפיגוע ההתאבדות במועדון הסטייג'. הדחפור הרס את הבית על ראשו של המחבל, אחרי שחזנה ירה בכלב צבאי של יחידת עוקץ שנשלח להוציאו. 24 בנובמבר 2005: שני דחפורי D9 ובאגר צבאי גרמו לבכיר הג'יהאד האיסלאמי ומפקד הארגון בג'נין איאד מחמוד חוסיין אבו אל-רוב להסגיר את עצמו, תוך תיווך מצד זכריה זביידי ואחרי מצור ממושך מצד הימ"מ ויחידת דובדבן. 14 במרץ 2006: במסגרת מבצע הבאת ביכורים ללכידת מבוקשים בכירים ורוצחי רחבעם זאבי שעמדו להשתחרר מכלא יריחו הוטל מצור על מתחם הכלא ודחפורי די-9 הרסו את קירותיו החיצוניים ונגחו בקירות המתחם הפנימי. מחפר צבאי ממוגן קילף את הקירות מחדרם של אחמד סעאדת ובכירי המבוקשים ובכך גרם לכניעת המתבצרים. 23 במאי 2006: במבצע משותף של השב"כ, הימ"מ וחיל ההנדסה הקרבית נעצר בכיר החמאס אבראהים חאמד. חאמד היה ראש הזרוע הצבאית של חמאס ביהודה ושומרון ואחראי לפיגועי תופת רבים וקטלניים. הוא נכנע ונעצר ברמאללה בנוהל סיר לחץ אחרי שדחפור החל בהריסת הבית בו הסתתר. 3 בנובמבר 2006: דחפורים של צה"ל מוטטו קיר במסגד בבית חאנון שבו התבצרו כ-60 מחבלים. חלק מהתקרה קרס ובמקום נמנו לפחות 6 הרוגים פלסטינים. שאר המחבלים ברחו בחסות מגינים אנושיים. 3 בנובמבר 2006: מחפר ממוגן של צה"ל הרס בית בו התבצר מחבל מהג'יהאד האסלאמי. המחבל נהרג מירי הכוחות המכתרים בעת שניסה להימלט (תמונה של המחפר הורס את הבית). 26 ביולי 2008: כוחות ימ"מ, מג"ב וצה"ל כיתרו בית בחברון שבו התבצר מבוקש. ירו רקטות נ"ט אל עבר הבית ואחרי שנשמעו פיצוצים, דחפור D9 משוריין הרס את הבית. בהריסות נמצאת גופתו של שיהאב נתשה, בכיר בחמאס שהיה אחראי לפיגוע בדימונה. 8 באוקטובר 2010: כוחות צה"ל וימ"מ בשילוב עם מחפר ממוגן ודחפור D9 משוריין כיתרו בית בחברון שבו התבצרו שני מבוקשים פעילי חמאס (נשאת נעים כרמי ומאמון נתשה) שהיו מעורבים בפיגוע הירי בבית חגי בו נרצחו 4 ישראלים. אחד המחבלים נהרג בחילופי אש והשני נהרג מקיר שהתמוטט אחרי שהדחפורים החלו להרוס את הבית. 27 בפברואר 2014: מחבל חמוש התבצר במבנה בעת שכוחות ימ"מ ניסו לעוצרו. הלוחמים ירו רקטה נגד טנקים ויעה אופני ממוגן מדגם CAT 966 הרס את קיר הבית. המחבל נהרג. שני מחבלים נוספים נעצרו בפעולה. 11 באוגוסט 2014: כוחות מסתערבים של משמר הגבול כיתרו מבוקש פלסטיני בבית בכפר קבלאן, סמוך לשכם והפעילו את נוהל סיר לחץ. המבוקש פתח בירי אל עבר הכוחות והם בתגובה השיבו אש וירו רקטות M-72 לאו על הבית. המחבל לא נכנע ולמקום הובא דחפור D9L משוריין שמוטט את הבית על המחבל והרג אותו. בהריסות הבית נמצאו גופת המחבל ואמצעי לחימה. 23 בספטמבר 2014: בפעילות משותפת של צה"ל, הימ"מ והשב"כ נהרגים רוצחי שלושת הנערים החטופים בחברון. כוחות הביטחון הפעילו נוהל סיר לחץ וכלי צמ"ה של חיל ההנדסה הקרבית, מחפר ממוגן ושופל ממוגן, החלו בהריסת הבית, שבהלכה נחשפו המחבלים ונהרגו בחילופי אש עם לוחמי הימ"מ. 31 באוגוסט–1 בספטמבר 2015 – ניסיון מעצר בג'נין הסתבך, ובחילופי האש נפצע בינוני לוחם ימ"מ מאש דו-צדדית. למקום הובאו דחפור D9 משוריין ושופל ממוגן שהרסו את הבית שבו המחבל התבצר. בפעולה נעצרו מספר מבוקשים. 27 ביולי 2016 – במבצע משותף של הימ"מ, צה"ל והשב"כ נהרג מוחמד פקיה, המחבל שרצח את מיכאל מרק ב-1 ביולי. כוחות הימ"מ כיתרו את הבית וביצעו נוהל סיר לחץ שבמהלכו נורו מספר רקטות כתף על הבית ובסיומו באגר ממוגן של חיל ההנדסה הקרבית הרס את הבית. גופת המחבל נמצאה בין ההריסות. ב-17 בינואר 2018, כוח של הימ"מ, בגיבוי יעה אופני ממוגן ומחפר ממוגן של מערך הצמ"ה של חיל ההנדסה הקרבית, פשט על מחנה הפליטים ג'נין וכיתר את חוליית הטרור שביצעה את פיגוע הירי שבו נרצח הרב רזיאל שבח. בקרב שהתפתח נהרגו 1–3 מחבלים ושני לוחמי ימ"מ נפצעו, אחד קשה והשני קל. מספר מחבלים נוספים נעצרו והבתים בהם התבצרו נהרסו על ידי כלי הצמ"ה הממוגנים. ב-6 בפברואר 2018 התקבל מידע מודיעיני מהשב"כ על כך שהמחבל שעמד בראש החוליה שרצחה את רזיאל שבח מסתתר בבית בכפר אל-יאמון. כוח של הימ"מ בגיבוי כלי צמ"ה ממוגנים של חיל ההנדסה הקרבית, ביצע נוהל סיר לחץ, שכלל כריזה, ירי רקטות נגד מבנים אל עבר המבנה, וכשהמחבל סירב להיכנע, החל מחפר ממוגן להרוס את הבית. המחבל ניסה להימלט כאשר הוא חמוש ברובה M16 ומטעני חבלה, ונורה למוות. ב-13 במאי 2022, כוח ימ"מ וצה"ל כיתרו בג'נין את ביתו של המחבל מחמוד א-דבעי מהג'יהאד האסלאמי הפלסטיני והפעילו נוהל סיר לחץ שבמהלכו שוגרה רקטת כתף על הבית. בסיום הפעולה נעצרו 2 מבוקשים (בהם א-דבעי) ו-13 מחבלים נפצעו בחילופי האש. במהלך יציאת הכוח מג'נין נורה בגבו לוחם הימ"מ רנ"ג נעם רז, הוא פונה לבית החולים ושם נקבע מותו. ב-24 ביולי 2022, כוח משותף של ימ"מ וסיירת גבעתי פעל למעצר מבוקשים בקסבה של שכם. הכוח הטיל מצור על בית בו התבצרו המחבלים והפעיל נוהל סיר לחץ. לוחמי הימ"מ ירו רקטות כתף מדגמי לאו ומטאדור על המבנה ואז טיהרו את הבית. בחילופי האש נהרגו לפחות 2 מחבלים חמושים, נפצעו 19 מחבלים נוספים ונתפסו אמצעי לחימה רבים. ב-9 באוגוסט 2022, כוח של הימ"מ, בשיתף צה"ל והשב"כ, הרג את איבראהים א-נאבולסי, מחבל פלסטיני שעמד בראש חוליית טרור שביצעה פיגועי ירי רבים בחודשים האחרונים. נאבולסי נהרג בנוהל סיר לחץ שכלל ירי רקטות כתף מדגם מפצח (MATADOR) אל עבר הבית שבו התבצר בשכם, אחרי שירה על הכוחות. בחילופי האש נהרגו שני מחבלים נוספים ונפצעו עשרות חמושים ומפירי סדר אלימים. כמו כן נהרג כלב משטרה של הימ"מ. ב-26 בינואר 2023 ביצע כוח של הימ"מ נוהל סיר לחץ במחנה הפליטים ג'נין על מבנה שבו שהו 4 מחבלי הג'יהאד האסלאמי הפלסטיני עם 2 מטעני חבלה, בהכנה לפיגוע שהיה אמור לצאת בקרוב. הלוחמים ירו רקטת מפצח (MATADOR) על המבנה וטיהרו אותו. בחילופי האש נהרגו 3 מחבלים ונעצר מחבל אחד, ללא נפגעים לימ"מ. כוחות הנדסה קרבית השמידו את מטעני החבלה שהכינו המחבלים. בעקבות הפעולה החל העימות במחנה הפליטים ג'נין (ינואר 2023), שבו נהרגו 7 מחבלים נוספים, ללא אבדות לכוחות הביטחון של ישראל. ב-7 באוקטובר 2023 בקרב שדרות הופעל הנוהל נגד מחבלים מהחמאס שהתבצרו בתחנת משטרה בשדרות במהלך מלחמת "חרבות ברזל". במהלך הפעולה נהרגו חלק מהמחבלים, וחלקם נתפסו בעודם בחיים. ב-5 בנובמבר 2023 כוח של ימ"ס ירושלים הפעיל נוהל סיר לחץ על מחבל שהתבצר בבית באבו דיס. לזירה הובא שופל ממוגן והמחבל יצא וירה עליו בתת-מקלע קרלו. בתגובה המסתערבים ירו בו למוות. ב-7 בפברואר 2024 הופעל נוהל סיר לחץ על מחבל שהסתתר בבית בטולכרם. באירוע חוסלו המחבל המבוקש ועוד שני מחבלים. ב-4 במאי 2024 כוחות ימ"מ וצה"ל הפעילו נוהל סיר לחץ על בית בעיירה דיר אל-ע'וסון ליד טולכרם. הכוחות ירו מספר רקטות מטאדור על הבית, כטב"ם זיק ירה עליו 2 טילים ולאחר מכן דחפור D9 משוריין ובאגר ממוגן הרסו את הבית. בפעולה נהרגו 5 מחבלים שהיו פצצה מתקתקת. במהלך סריקת הבית נפצע אנושות לוחם ימ"מ. ב-29 באוגוסט 2024 לפנות בוקר הגיע מידע מודיעיני של השב"כ על מחבלים בכירים שמסתתרים במסגד בטולכרם, בהם מוחמד ג'אבר אבו שוג'אע, מפקד הג'יהאד האסלאמי הפלסטיני בטולכרם. ב-4:00 לפנות בוקר לוחמי הימ"מ כיתרו את המסגד והפעילו נוהל סיר לחץ, במהלכו ירו על המבנה מספר רקטות כתף. על פי הודעת צה"ל, אבו שוג'אע ומחבל נוסף נהרגו מיד. במהלך האירוע נפתחה אש ממבנה סמוך, שם זוהו עוד 4 מחבלים. הכוחות השיבו באש, ממנה נהרגו שלושה מחבלים. הרביעי, מוחמד קסאס, יצא עם ידיים למעלה והסגיר את עצמו. האינתיפאדה השנייה נוהל שכן הריסת מבנים כחלק מפעילות מבצעית דחפור די-9 בשירות צה"ל חיל ההנדסה הישראלי לוחמה בשטח בנוי מבצע הבאת ביכורים סמואל מ. כץ, The Ghost Warriors: Inside Israel's Undercover War Against Suicide Terrorism,‏ מבואה מהספר בגוגל ספרים. "עד עפר - ריאיון עם מפעילי הדחפורים בג'נין", ידיעות אחרונות, צדוק יחזקאלי וענת טיל-שיר (מאי 2002) "מטים את הכף" - על מפעילי הצמ"ה (D9, באגר ושופל) באיו"ש, כתבה מעיתון במחנה (סרוקה ב-פורום צבא וביטחון, "פרש") א א, אבירם אלעד‏, איך מחסלים את בן לאדן?, באתר וואלה, 2 במאי 2011 יעל לבנת, נערכים גם לתרחישי קיצון: בפיקוד מרכז תרגלו התמודדות עם התבצרות מחבל במבנה, באתר צה"ל (דרך ארכיון האינטרנט), 20 במרץ 2013(הקישור אינו פעיל, 18 בנובמבר 2019) אמיר בוחבוט‏, חומת מגן האמיתית: הכוח ששופך בטון על להבות הטרור, באתר וואלה, 1 ביוני 2017 סמואל מ. כץ, The Ghost Warriors: Inside Israel's Undercover War Against Suicide Terrorism,‏ מבואה מהספר בגוגל ספרים. הרצאה | יממ - מיחידה משטרתית ליחידה לאומית מאת רועי כריסי, סרטון בערוץ "הגילדה - הבית של מנהלי הביטחון", באתר יוטיוב (אורך: 01:04:04). יואב לימור, סופו של מתכנן טבח ליל הסדר, באתר nrg‏, 7 באפריל 2002 Matt Rees, James Nachtway ו-VII‏, Untangling Jenin's Tale, באתר כתב העת טיים, נלקח מהגיליון של 13 במאי 2002(הקישור אינו פעיל, 18.11.2019) אפרת וייס, ג'נין: כוח צה"ל הרג את יד ימינו של זביידי, באתר ynet, 25 בדצמבר 2004 Militant killed in Israeli raid, באתר ה-BBC News, ‏10 במרץ 2005 שחר פישר ואורלי גריטון, מפלצות התהילה, בשבועון "במחנה", הועתק (נסרק) לאתר הפורומים פרש ב-13 בדצמבר 2005 יש דיווחים סותרים על הכלי שהרס את הבית: יעה אופני, "שופל" או דחפור זחלי D9 שמכונה לעיתים גם "שופל". המקורות הבאים מדווחים על דחפור: אמיר בוחבוט, 10 שנים אחרי פיגוע הירי נלכדו הרוצחים, באתר nrg‏, 7 ביוני 2006 ובכיר המבוקשים ביו"ש נעצר, באתר ערוץ 7, 23 במאי 2006. מח"ט בנימין: המחבל הבכיר הסתתר זמן רב לאחר שלמד את דרך הפעולה של צה"ל, באתר ערוץ 7, 23 במאי 2006 אמיר בוחבוט, נלכד האחראי לרציחתם של 55 ישראלים, באתר nrg‏, 23 במאי 2006 זמן אמת (תוכנית טלוויזיה) - עונה 5, פרק 6. אמיר בוחבוט ודורון נחום, הפלסטינים: צה"ל הרג 2 נשים, באתר nrg‏, 3 בנובמבר 2006 עמית כהן, חברון: חוסל בכיר חמאס שתכנן הפיגוע בדימונה, באתר nrg‏, 27 ביולי 2008 אמיר בוחבוט ועמית כהן, כוחות הביטחון הרגו בכיר ופעיל חמאס באזור חברון, באתר nrg‏, 8 באוקטובר 2010 תמונות מחדשות יאהו: תמונה 1(הקישור אינו פעיל, 18.11.2019) (AFP) ‏, תמונה 2(הקישור אינו פעיל, 18.11.2019) ‏ (AP) אוהד חמו, ‏מעצר מבוקש הפך לסיכול ממוקד, באתר ‏מאקו‏, 27 בפברואר 2014 - אף על פי שהקריין מכנה את הדחפור בתמונה כ-D9 מהתמונות ניתן לראות שמדובר בשופל ולא ב-D9 דיון הכולל תמונות בפורום צבא וביטחון בפרש. אור הלר, כוחות צה"ל בגדה הרגו מבוקש במהלך פעילות מדרום לשכם, באתר nana10‏ רון בן ישי ואליאור לוי, החשבון נסגר: ישראל חיסלה את רוצחי הנערים, באתר ynet, 23 בספטמבר 2014. יפתח כרמלי, מאחורי הקלעים של סיכול חוטפי הנערים, באתר צה"ל (דרך ארכיון האינטרנט), 23 בספטמבר 2014. אמיר בוחבוט‏, כשהלוחם הוותיק נפגע מהירי: כך הסתבך המבצע של הימ"מ בג'נין, באתר וואלה, 1 בספטמבר 2015. יואב זיתון ואליאור לוי, מבצע חיסול המחבל: שב"כ איתר, ימ"מ כיתר וירה, צה"ל פיקד והחריב את הבית, באתר ynet, 27 ביולי 2016, אליאור לוי, משפחת המחבל מאשימה: מנגנוני הביטחון הפלסטיניים הסגירו אותו, באתר ynet, 27 ביולי 2016. ידיעה בחדשות 0404. דניאל סיריוטי, קרב לילי בג'נין: שני לוחמים נפצעו במבצע ללכידת רוצחי רזיאל שבח, באתר ישראל היום, 17 בינואר 2018, יואב זיתון, אליאור לוי, אלישע בן קימון, איתמר אייכנר ואחיה ראב"ד, הפשיטה בג'נין: שני לוחמי מג"ב נפצעו קשה וקל, רוצח הרב שבח חוסל, באתר ynet, 18 בינואר 2018. יואב זיתון, אליאור לוי ואחיה ראב"ד, חצי יממה בג'נין: פריצת הדרך שסייעה לאיתור המחבלים והקשר לחמאס, באתר ynet, 18 בינואר 2018. "סגירת המעגל היא מסר למפגעים - ידו הארוכה של צה"ל תגיע לכולם", אתר צה"ל, 6 בפברואר 2018. יואב זיתון ואליאור לוי, כוחות הביטחון חיסלו את ראש החוליה שרצחה את הרב רזיאל שבח, באתר ynet, 6 בפברואר 2018, אפרת פורשר, חודש לאחר הפיגוע: חוסל רוצח הרב רזיאל שבח, באתר ישראל היום, 6 בפברואר 2018. לוחם ימ"מ נפצע קשה בפעילות באזור ג'נין, שני מבוקשים נעצרו, באתר ערוץ 7, 13 במאי 2022. אריה יואלי, ‏חילופי אש בשכם: הימ"מ חיסל מספר מחבלים, באתר "סרוגים", 24 ביולי 2022, אלון חכמון, ‏חילופי אש בשכם: מחבלים שהתבצרו בבית חוסלו ע"י כוחות הביטחון | צפו בהרס, באתר מעריב אונליין, 24 ביולי 2022, יואב זיתון, אייל ערביד, חילופי אש ליליים עם כוחות הביטחון בשכם: לפחות שני מחבלים נהרגו, באתר ynet, 24 ביולי 2022. ניר דבורי, ‏לאחר שעות של חילופי אש בשכם: המחבל איבראהים א-נאבולסי חוסל על ידי כוחות הביטחון, באתר ‏מאקו‏, 9 באוגוסט 2022, יואב זיתון, אייל ערביד, אלישע בן קימון, "ארכי-מחבל" שירה על עמדות צבאיות: המבוקש איברהים אל-נבולסי חוסל, באתר ynet, 9 באוגוסט 2022. תחת חילופי אש כבדים: המבצע בג'נין שמנע פיגוע, סרטון בערוץ "כאן חדשות - תאגיד השידור הישראלי", באתר יוטיוב (אורך: 04:00), 27 בינואר 2023. אחרי קרב ארוך: הושגה שליטה על תחנת משטרת שדרות, מחבלים חוסלו, באתר ynet, 8 באוקטובר 2023 תיעוד המחבל התבצר במזרח ירושלים וחוסל על ידי כלים הנדסיים | צפו, באתר כיפה, 5 בנובמבר 2023. יואב זיתון, עינב חלבי, לפחות 5 מחבלים חוסלו בפשיטה ליד טול כרם, צה"ל מכתר בית כבר 13 שעות, באתר ynet, 4 במאי 2024, ניר דבורי, ‏לוחם ימ"מ נפצע בפעילות מבצעית בטולכרם, 5 מחבלים חוסלו, באתר ‏מאקו‏, 4 במאי 2024. יואב זיתון, עינב חלבי, לוחם ימ"מ נפצע אנוש ליד טול כרם, חוסלו המחבלים שרצחו את אלחנן קליין, באתר ynet, 4 במאי 2024. שי לוי, ‏חוסל מוחמד ג'אבר "אבו שג'אע" - בכיר מבוקשי טולכרם, באתר ‏מאקו‏, 29 באוגוסט 2024, יואב זיתון, חילופי אש בטול כרם: 5 מחבלים חוסלו, בהם יוזם הפיגוע שבו נרצח אמנון מוכתר, באתר ynet, 29 באוגוסט 2024